En ekstra motivasjon for å bygge en ny museumsbygning var at da Hellas ba om tilbakelevering av Parthenonskulpturene fra Storbritannia, som hadde anskaffet seg disse marmorgjenstandene på kontroversielt vis, ble det antydet fra britiske myndigheter at Hellas ikke hadde et egnet sted der de kunne bli tatt vare på og utstilt. Et eget galleri for Parthenonskulpturene ble en hovedmotivasjon for formgivningen av et nytt museum.